ישראל מיכלובסקי

**ישראל מיכלובסקי** (ביידיש: **מיכאלאווסקי**; מכונה: **ישראל פאריזער**; ו' בכסלו תקצ"ב, 11 בנובמבר 1831 – ט' בסיוון תרע"א, 5 ביוני 1911) היה חזן יהודי נודע, מן החזנים הבולטים במאה ה־19. במשך שנים רבות שימש כחזן בית המדרש הגדול ברחוב נורפוק שבניו יורק.

## קורות חייו
ישראל איסר מיכלובסקי נולד בוויסטיניץ, שבאזור סובאלק, למשפחה מכובדת אך דלת אמצעים. הוריו השתדלו להעניק לו חינוך טוב, שכרו עבורו את מיטב המלמדים, וכבר בילדותו נודע בשקידתו הרבה. עוד בילדותו נתייתם: אביו יעקב נהרג בידי פורעים שפרצו לביתם בלילה, ואמו נפטרה כעבור שבועות אחדים מפצעיה.

לאחר שהתייתם נדד לווילנה אצל דודתו, ושם התקבל לתלמוד תורה. באותם ימים נהג החזן הנודע חיים וסרצוג לבחור ילדים למקהלתו בבית הכנסת העירוני הגדול בווילנה, והתרשם במיוחד מאיכות קול האלט של מיכלובסקי ומחוש השמיעה יוצא הדופן שלו. וסרצוג צירף אותו כ"" למקהלתו, וכעבור זמן קצר כבר עורר את התפעלות המתפללים בקטעי הסולו שביצע בבית הכנסת.

לאחר תקופה בווילנה שב לסובאלק, ושם שר אצל החזן ישראל יפה, שממנו קלט את סגנון החזנות הישן. בהמשך נדד בין ערים שונות, והתפרסם בזכות קול הטנור הרחב והמרשים שלו. סביבות שנת (1865) נתמנה לחזן בבית הכנסת בפראגה שליד ורשה, ובסביבות שנת (1872) נסע לווינה, שם למד זמן־מה מוזיקה ופיתוח קול. לאחר מכן נתמנה לחזן בבית הכנסת הפולני־ליטאי בפריז, ומכאן כינויו "ישראל פאריזער".

גם בפריז לא נשאר זמן רב, ובפסח שנת 1877 היה במנצ'סטר, ובשלב מסוים שב לווילנה, ונתמנה לחזן בבית הכנסת הכוראלי של וילנה, שם שהה תקופה קצרה. באותה עת השיא את בתו לצעיר משכיל ובעל כישרון מוזיקלי בשם **נחום אריה סאפירשטיין**, שניחן אף הוא בקול בריטון–בס נאה. השניים יצאו יחד לסנקט פטרבורג וערכו הופעות קונצרטים גם בערים אחרות בהאימפריה הרוסית, וזכו להצלחה רבה.

שמו של מיכלובסקי נודע ברחבי העולם היהודי, וקהילות שונות ביקשו למנותו לחזן, אולם הוא העדיף להמשיך בנדודיו. בשנת 1885 הגיע ללונדון, ושם עורר רושם רב בתפילותיו ובקונצרטים שערך יחד עם חתנו. בתקופה זו נפטרה אשתו, ומותה השפיע עליו קשות.

לאחר מכן נענה להזמנת בית המדרש הגדול בניו יורק, ברחוב נורפוק, ושילמו לו 4500 דולר לשנה. הופעתו הראשונה היה בשבועות שנת תרמ"ו (1886) ושימש שם כחזן במשך שנים רבות. הוא נמנה עם החזנים הידועים בעיר, ונודע כבעל קול מרשים וכאמן תפילה רב־רושם. לאחר כמה שנים

## אחרית ימיו
חתנו נחום סאפירשטיין נישא את בתו נטליה בפריז, עבר לפיטסבורג, ושימש שם כחזן, שם למד באוניברסיטה המקומית, קיבל תואר דוקטור לרפואה, ולאחר מכן השתקע בניו יורק והיה לרופא מצליח. מיכלובסקי התגורר בביתו במשך תקופה.

מיכלובסקי נפטר בבית החולים לבנון ביום ראשון, בשעה אחת וחצי אחר חצות הלילה. הלווייתו הייתה רבת־משתתפים. הוא הובא לקבורה בבית הקברות וושינגטון  שבברוקלין, בחלקת "ווארשאווער סיק סופארט סאסייעטי בני יעקב". (Warschauer Sick Support Society Bnai Yankow)

## משפחתו
מיכלובסקי הותיר אחריו שתי בנות בניו יורק, וכן בת אחת ושני בנים בפריז.
*בתו, נטליה נישאה לנחום סאפירשטיין.
**בנם היה הפסנתרן הידוע דייוויד ספרטון .
*בתו, נישאה לאלברט פולוורמכר, היא הופיעה עמו בקונצרטים.

## לקריאה נוספת
*
* 

## קישורים חיצוניים

*אליהו זאלודקאווסקי, ⁨⁨דער מארגען זשורנאל⁩, 14 אפריל 1929⁩
** אליהו זאלודקאווסקי, סקירה על מיכלובסקי – "קולטור-טרעגער פון דער ידישער ליטורגיע" (1930) 
* חלקת ''Warschauer Sick Support Society Bnai Yankow'' בבית הקברות וושינגטון, באתר JewishGen
*⁨⁨יודישע גאזעטען⁩, 9 יוני 1911⁩
*⁨⁨דער מארגען זשורנאל⁩, 6 יוני 1911⁩
*⁨⁨דיא ווארהייט⁩, 6 יוני 1911⁩
תיאור הלווייתו
*⁨⁨דיא ווארהייט⁩, 7 יוני 1911⁩
*⁨⁨דער מארגען זשורנאל⁩, 7 יוני 1911⁩

## הערות שוליים

קטגוריה:וילנה: אישים
קטגוריה:פריז: אישים
קטגוריה:לונדון: אישים
קטגוריה:ניו יורק: אישים
קטגוריה:ילידי 1831
קטגוריה:נפטרים ב-1911